open-index/open-wikipedia-markdown huggingface dataset:
László Kovács (filmfotograf)

:*[[László Kovács (politiker)]] kan også vise til den ungarske Europapolitikeren med samme navn*

**László Kovács** (uttalesˈlaːsloː ˈkovaːʧ) (født 14. mai 1933 i Cece, Ungarn, død 22. juli 2007 i Beverly Hills, California) var en ungarskfødt filmfotograf.

László Kovács studerte i årene 1952 til 1956 film ved Akademiet for drama og film i Budapest. Sammen med kameraten Vilmos Zsigmond filmet han i hemmelighet begivenhetene under oppstanden i 1956. I november samme år smuglet han ut de 9 100 meter lange opptakene over til Østerrike hvor han fikk dem fremkalt og reiste i mars 1957 til USA for å selge dette materialet. På dette tidspunktet hadde imidlertid materialet mistet sin aktualitet, men ble brukt i 1961 i en dokumentarfilm ved Walter Cronkite på CBS. I USA ble han naturalisert til amerikansk statsborger i 1963.

I USA fikk han sitt gjennombrudd med filmen *[[Easy Rider]]* i 1969 og året etter da han filmet den prisbelønnede filmen *[[Five Easy Pieces]]*.

Kovács regisserte også tre filmer.

## Filmografi (utvalg)

* 1964: *The Incredibly Strange Creatures Who Stopped Living and Became Mixed-Up Zombies!!?*
* 1964: *Kiss Me Quick!*
* 1966: *The Notorious Daughter of Fanny Hill*
* 1967: *Hells Angels on Wheels*
* 1968: *Mantis in Lace*
* 1968: *Targets*
* 1969: *[[Easy Rider]]*
* 1970: *[[Five Easy Pieces]]*
* 1972: *[[What's Up, Doc?]]*
* 1973: *[[Paper Moon (film)|Paper Moon]]*
* 1975: *[[Shampoo (film)|Shampoo]]*
* 1977: *[[New York, New York (film)|New York, New York]]*
* 1978: *[[F.I.S.T.]]*
* 1982: *[[Frances]]*
* 1984: *[[Ghostbusters]]*
* 1985: *[[Masken]]*
* 1986: *Legal Eagles*
* 1988: *[[Little Nikita]]*
* 1991: *Shattered*
* 1993: *[[Ruby Cairo]]*
* 1994: *[[The Next Karate Kid]]*
* 1995: *[[Copycat]]*
* 1996: *[[Multiplicity]]*
* 1997: *[[My Best Friend's Wedding]]*
* 1998: *[[Jack Frost (film 1998)|Jack Frost]]*
* 2000: *[[Return to Me]]*
* 2000: *[[Miss Undercover]]*
* 2002: *[[Two Weeks Notice]]*
* 2006: *[[Torn from the Flag]]*

## Eksterne lenker
*  
* The Hollywood Reporter: *[http://www.hollywoodreporter.com/hr/content_display/news/e3i26dfe10292c4995ee1ea9e599a11acef Cinematographer Laszlo Kovacs dies at 74] *. 24. juli 2007.
I/P-omformer

En **I/P-omformer** (strøm-til-luft-omformer) er en del av en reguleringsventil (membranventil) som brukes for å konvertere elektrisk strøm til trykk. I/P-omformeren kan brukes i en ventil som skal stenges/åpnes ved hjelp av trykkluft.

## Eksterne lenker
* Vett & Viten - reguleringsventiler og ventilutstyr
Beatmaker

**Beatmaker** er en person som produserer hiphopinstrumentaler/-beats. Dette gjøres enten via en sampler (Akai MPC, SP-1200 etc.), eller ved bruk av programvare. 

Kjente beatmakere/-produsenter: 
*J Dilla
*9th Wonder
*Pete Rock
*Just Blaze
*Dr. Dre
Leslie M. Shaw

**Leslie Mortimer Shaw** (født 2. november 1848 i Morristown, død 28. mars 1932 i Washington, D.C.) var en amerikansk bankmann, advokat og republikansk politiker, kjent som USAs 43. finansminister under presidenten Theodore Roosevelt i perioden mellom 1. februar 1902 og 3. mars 1907.

Shaw var guvernør i Iowa i perioden 1898 til 1902, og ble så forespurt av president Theodore Roosevelt om å stille som finansminister. Hans utnevnelse til Roosevelts kabinett kom som en belønning for at han hadde anbefalt gullstandarden under kampanjen i 1896, og fire år senere hadde vært en tilhenger av Theodore Roosevelt under hans presidentkampanje.

Som finansminister kjøpte Shaw tilbake statsobligasjoner fra handelsbankene. Han bidro også til med handlinger som skulle få til en valuta som kunne motsvare markedets behov. Statsmaktens innblanding i pengemarkedet var på sitt høyeste nivå i USAs historie da Shaw var finansminister. Etter tiden som minister arbeidet han som bankmann i New York, før han døde i Washington, D.C. den 28. mars 1932 i en alder av 83 år.

## Referanser


## Eksterne lenker
* 
* Treas.gov – Leslie M. Shaw (1902–1907) – Biografien til Shaw hos U.S. Department of the Treasury.
* Findagrave.com – Leslie Mortier Shaw – Biografi og gravstedbilder av Shaw.
Institutt for klinisk odontologi (UiB)

**Institutt for klinisk odontologi** (IKO) ved Universitetet i Bergen ble etablert som et eget institutt fra 1. januar 2008 i forbindelse med sammenslåingen av Det odontologiske og Det medisinske fakultet, og er et av åtte institutter på Det medisinsk-odontologiske fakultet.

Ved instituttet er det ansatt 18 professorer og 13 førsteamanuenser i heltids- eller deltidsstillinger. Inkludert administrasjonen og teknisk personell er det totalt 47 årsverk i faste stillinger. Med midlertidig tilsatte og eksternt finansierte prosjekter utføres det samlet omkring 60 årsverk ved instituttet. Instituttet er lokalisert i Årstadveien 17 og 21.

Institutt for klinisk odontologi består av 12 seksjoner og 2 sentre.

Instituttet har som målsetting å være en ledende institusjon for forskning, utdanning og formidling innen det odontologiske fagfelt.

Instituttet har som målsetting å utdanne 48 tannleger og 21 tannpleiere årlig. IKO tilbyr spesialistutdanning (videreutdanning) av tannleger, et kvalifiseringsprogram for tannleger utenfor EU-området, og deltar i et engelskspråklig mastergradsprogram som koordineres av Senter for internasjonal helse.

IKOs forskning er vinklet mot translasjonsforskning med utgangspunkt i kliniske problemstillinger. Forskningen er spisset gjennom 5 sterke forskningsgrupper. Forskning og utdanning ved IKO foregår i samvirke med andre institutt ved Det medisinsk-odontologiske fakultet og Odontologisk klinikk.

Fra IKO utgår årlig omkring 50 vitenskapelige publikasjoner og 5 doktorgradsavhandlinger. Instituttet har forskningsprosjekter finansiert av Norges forskningsråd, Helse Vest og Fylkestannlegen. IKO veileder rundt 30 Phd-kandidater i den organiserte forskerutdanningen på Det medisinsk-odontologiske fakultet.

## Ulike odontologibygninger på Årstadvollen
I desember 1949 ønsket Bergen kommune å søke Stortinget og regjeringen om å få Bergens gamle posthus i Domkirkegaten 1 ombygd til tannlegehøyskole når det nye posthuset stod ferdig i 1954. Kommunen anbefalte det gamle posthuset brukt til tannlegeundervisning, med henvisning til det store behovet for tannleger, og «de av riksarkitekten utarbeidede planer». Men ordfører Handal gikk inn for tannlegehøyskole på Årstadvollen i stedet, ettersom riksarkitekten mente at en ombygning av posthuset trolig ville kreve flere arbeidere enn et nybygg. Kommunen besluttet dermed å avvente finansdepartementets uttalelse.

Så først i april 1963 ble instituttbygningen i Årstadveien åpnet. «Fleksibilitet» var et nøkkelord under oppførelsen, etter at arkitektene oppdaget at tannlegefaget var i så rivende utvikling at bygget i verste fall var foreldet før det stod ferdig. Bygningen fra 1963 ble revet for å gi plass til det nye odontologibygget som ble tatt i bruk høsten 2012 som arbeidsplass for 286 studenter og 260 ansatte. Det har klinikker i første og andre etasje, kontor og administrasjon i tredje og forskningsareal med laboratorium i fjerde etasje. En underjordisk parkeringsplass gir plass til 100 biler. Bygningen eies av Statsbygg.

## Referanser


## Eksterne lenker
* Instituttets hjemmesider
Gunnar Breivik

**Gunnar Breivik** er navnet til flere personer:

* Gunnar Breivik (professor) (født 1943) – professor ved Norges idrettshøgskole
* Gunnar Breivik (næringslivsleder) (født 1958) – direktør i StatoilHydro
Regnskap Norge

**Regnskap Norge** har som formål å fremme de autoriserte regnskapsføreres faglige, økonomiske og sosiale interesser gjennom myndighets-, kvalitets-, kompetanse- og relasjonsarbeid. Foreningen er lokalisert i Oslo.

Foreningen ble stiftet i 1969 under navnet Norske Regnskapsbyråers Forening. Som en konsekvens av å gå fra bedriftsmedlemskap og til personlig medlemskap, skiftet foreningen i 1987 navn til Norske Regnskapsøkonomers Forening. Bare fem år senere vedtok foreningen igjen navneskifte. I juni 1992 vedtok generalforsamlingen å endre navn til Norges Autoriserte Regnskapsføreres Forening (NARF), og endringen ble gjennomført fra 1. september 1993. På årsmøte i Bergen i 2015 vedtok generalforsamlingen enstemmig å skifte navn på foreningen til Regnskap Norge

Per 2020 er Regnskap Norge en organisasjon med ca. 8 500 personlige medlemmer og ca. 2 600 regnskapsbyråer . Til sammen fører medlemmene i Regnskap Norge regnskap for ca. 335 000 små og mellomstore bedrifter over hele landet.

Målet er å:

* Yte medlemsservice av høy kvalitet og verdi for medlemmene 
* Arbeide for gode rammebetingelser for 
* Være bransjens viktigste talerør 
* Være en attraktiv samarbeidspartner og arbeidsgiver

Foreningen driver igjennom sitt heleide selskap Regnskap Norge AS en omfattende kursvirksomhet innen områdene skatt og regnskap.

## Referanser


## Eksterne lenker
*
Salvesen

**Salvesen** er et etternavn som blant annet kan knyttes til:
*Salvesen_(slekt_fra_Hesnes)
*Christian Salvesen
Hakodate

**Hakodate** (japansk: 函館市 &ndash; *Hakodate-shi*) er en by i Japan. Den ligger på øya og prefekturet Hokkaidō og er senter i Oshima subprefektur.

Hakodate ble grunnlagt i 1454. Den fikk bystatus 1. august 1922. Byen unnslapp de fleste ødeleggelsene under andre verdenskrig, men var mål for to allierte bomberaid, 14. og 15. juli 1945. Rundt 400 hus ble ødelagt og 400 passasjerer omkom da fergen Aomori-Hakodate ble angrepet.

1. desember 2004 ble Hakodate slått sammen med fire omkringliggende kommuner, og byen ble med dette nesten doblet i størrelse.

Hakodate ligger midt på Kamedahalvøya. Ytterst på halvøya ligger Hakodatefjellet, med en berømt utsikt mot byen, spesielt nattestid. 
## Referanser

## Eksterne lenker
*
Erling

**Erling** er et norsk mannsnavn av norrøn opprinnelse, og betyr trolig jarlesønn eller jarleætling. Den norrøne formen av navnet var *Erlingr*.

## Utbredelse
*ErlingR* er kjent brukt i én runeinnskrift fra vikingtiden, så navnet var kjent, men neppe særlig mye brukt i Norden på den tiden. En av de første kjente personene med navnet er stormannen Erling Skakke (1115&ndash;1179). *Erling* var et vanlig navn i Norge i middelalderen. Over 170 forskjellige personer med navnet er nevnt i Regesta Norvegica. Navnet var dessuten spesielt utbredt som navn på guttebarn født i Norge ca. 1895–1935.

*Erling* er i dag et vanlig navn i Norge, og er også brukt i resten av Norden.

|}

## Kjente personer med navnet
Personene i listen er ordnet kronologisk etter fødselsår.
* Erling Kittelsen (1946–), norsk forfatter
* Erling Lae (1947–), norsk politiker
* Erling Borgen (1948–), norsk journalist
* Erling Kagge (1963–), norsk polfarer
* Erling Jevne (1966–), tidl. norsk langrennsløper.
* Erling Braut Haaland (2000–), norsk fotballspiller som spiller for Manchester City.

## Referanser


## Eksterne lenker
*
Guðný Halldórsdóttir

**Guðný Halldórsdóttir** (født 23. januar 1954) er en islandsk filmskaper.

## Biografi
### Tidlig karriere
Guðný arbeidet i starten av sin karriere som manusforfatter og produsent. Hun studerte ved London International Film School i perioden 1981–1983 og hadde klart sitt første manus, Skilaboð til Söndru, som ble filmatisert like etter. Hun produserte Ágúst Guðmundssons Gullsandur i , før hun gikk i gang med å skrive og produsere Þórhildur Þorleifsdóttirs komedie Stella í orlofi. Sammen med ektemann og produsent, Halldór Þorgeirsson, driver Guðný produksjonsselskapet Umbi Film. Her produseres i hovedsak alle hennes filmprosjekter.

### Humor eller alvor
Sammen med den islandske filmskaperen Þráinn Bertelsson, blir Guðný ofte ansett som en av filmkomediens viktigste bidragsytere på 80-tallet. Ikke minst refereres det til den populære nyttårsrevyen Áramótaskaup når det gjelder Guðnýs humoristiske kvaliteter. Programmet som består av satiriske sketsjer rundt årets hendelser, politikere og alt som måtte være aktuelt, fikk hun regissere to ganger. Allikevel skal hun ha påpekt at det er de alvorlige filmene hun er ute etter å lage – "”filmer som beskriver mennesker”". Filmer av enklere underholdningspreg er ofte nødvendig for finansiering av mer ambisiøse prosjekter, ettersom studier viser at komediene ofte får høyere besøkstall på kino, enn kunstnerisk motiverte filmer.

### Far og datter
Guðný Halldórsdóttir er datter av forfatteren Halldór Laxness. Da hun var ansatt i islandsk TV, inngikk hun et samarbeid med sin kollega, Hrafn Gunnlaugsson, og adapterte en av farens fortellinger om til kortfilmen Lilja. Hun har senere laget film av hans verker Kristnihald undir Jökli og Ungfrúin góða og húsið. Begge filmene har vunnet priser, både i hjemlandet og internasjonalt. Laxness døde i 1998, men Guðný skal ha uttalt at å jobbe med sin fars litteratur og å kunne diskutere verkene i selve prosessen, var som å ha en bruksanvisning til å lage film. Hun skal også  ha uttalt at mye av hennes interesse for å jobbe med farens verker, lå i tekstenes feministiske tilstedeværelse, hvor kvinnen og hennes agenda ofte er i sentrum.

## Utvalgt filmografi
### Regi
*  – *[[Veðramót]]
*  – *Stella í framboði*
*  – *Ungfrúin góða og húsið*
*  – *Áramótaskaup 1994*
*  – *Áramótaskaup 1993*
*  – *Mannskoret Hekla* (*Karlakórinn Hekla*)
*  – *Kristnihald undir Jökli*
*  – *Rás 84: frjáls og óháð*

=== Manuskript ===
*  – *Veðramót
*  – *[[Stella í framboði]]*
*  – *[[Áramótaskaup 1994]]*
*  – *[[Mannskoret Hekla]]* (*Karlakórinn Hekla*)
* 1992 – *[[Ævintýri á Norðurslóðum]]*
*  – *[[Stella í orlofi]]*
*  – *[[Rás 84: frjáls og óháð]]*
*  – *[[Skilaboð til Söndru]]*

## Eksterne lenker
*
Helge Fæhn

**Helge Fæhn** (1918–2008) var en norsk professor og doktor i teologi (dr.theol.). 

Fæhn ble cand.theol. fra Universitetet i Oslo i 1945. Han fortsatte som stipendiat ved Det teologiske fakultet og tok sin doktorgrad i 1957. I en periode var han prest i Nes i Akershus, men ble så professor i norsk kirkehistorie fra 1974 til 1986 og var deretter seniorforsker til han gikk av med pensjon. Han var medlem av Det Norske Videnskapsakademi og Societas Liturgica. I 1989 ble han utnevnt til ridder av St. Olavs Orden for sin faglige innsats. 

Liturgihistorie var Fæhns sterke interesse og han ble en av Nordens fremste forskere på dette feltet. Han ga ut en rekke publikasjoner om emnet som spenner fra middelalderen til vår tid. Han var særlig opptatt av tiden etter reformasjonen og var også engasjert i reformarbeidet av Den norske kirkes gudstjenesteliv. Han var medlem av Liturgikommisjonen fra 1965 og var leder for kommisjonen fra 1980 til 1984 som sluttførte sitt arbeidet i hans tid som leder. Deretter ble han Kirkedepartementets rådgiver for utgivelsen av de nye liturgiske bøkene. Han var også departementets liturgiske konsulent for kirkebygg og kirkeutsmykking. 

## Bibliografi

* *Gudstjenestelivet i Den norske kirke* 1994 
* *Messe med mening* 1998 
* *Høymessen igår og idag* 1976 

## Referanser


## Kilder
* Nekrolog av Andreas Aarflot i Aftenposten Kultur 29. oktober 2008 side 14.
* Nekrolog av Trygve Wyller, Aud V. Tønnessen og Geir Hellemo i Aftenposten Kultur 28. oktober 2008 side 15
EnterCard

**Entercard Group AB** er et finansselskap som utsteder kredittkort og forbrukslån. Entercard utsteder kredittkort på vegne av partnere, i tillegg til sitt eget kredittkort . Totalt håndterer Entercard 1,7 millioner kredittkort i det skandinaviske markedet. 

## Eiere
* Entercard Norge er eid av Swedbank (60%) og Barclays (40%).
* Swedbank er en bankgruppe i Sverige med  ansatte som betjener 8,8 millioner privatkunder og  bedriftskunder. Swedbank sin historie strekker seg tilbake til 1820, da den første sparebanken ble startet i Sverige. Utover hjemmemarkedet er gruppen representert i Norge, Danmark, Finland, Luxembourg, Russland, USA, Japan og Kina. Administrerende direktør og konsernsjef for Swedbank er Jens Henriksson.
* Barclays Bank har hatt virksomhet innen bank og finans i over 300 år og har over 14 millioner privatkunder i Storbritannia. Barclays kredittkortselskap, BarclayCard, opererer i Storbritannia, Tyskland, Frankrike, Spania, Italia, Hellas, Portugal, Irland, USA og Sør-Afrika og er en av de største kredittkortutstederne i Europa.

## Historie
Entercard Norge AS ble etablert i 1999. I 2003 solgte de daværende eierne, SpareBank 1-gruppen og Terra-Gruppen, til FöreningsSparbanken AB, senere kjent som Swedbank. I 2005 solgte Terragruppen Swedbank 50% av sine aksjer til Barclays og startet med dette et joint venture.
 
## Kortportefølje
Entercard utsteder følgende kredittkort til det norske markedet:

*re:member
*MasterCard Gold 
*Visa Gold

## Eksterne lenker
*
Rolf Kåre Karlsen

**Rolf Kåre Karlsen** (1911–1982) var en norsk organist, pianist, cembalist, pedagog, dirigent og komponist, mest kjent for sin iver for gammel musikk.

Karlsen studerte orgel med Arild Sandvold fra tolvårsalderen og fram til organisteksamen i 1931. Examen artium avla han i 1930 ved Fagerborg gymnas.
Organist i Høvik kirke, Ris kirke, Trefoldighetskirken i Oslo, senere utnevnt til domkantor i Oslo domkirke hvor han tiltrådte i 1966 og virket fram til 1982.

Han var lærer på Musikkonservatoriet i Oslo og senere amanuensis ved Norges musikkhøgskole fram til 1981. Han fremmet interessen for og kunnskapen om
barokkens kor- og orgelmusikk og middelalderens vokale kirkemusikk, blant annet influert av et seminar ved Schola Cantorum i Basel i Sveits (1951).  Samtidig etablerte han *Musica Sacra*, et samfunn til kirkemusikalsk fornyelse, sammen med Per Lønning og Egil Hovland (1952). Karlsen var dirigent for NRKs kammerkor. Fra 1937 til 1966 var han knyttet til Oslo Filharmoniske Orkester som fast utøver på piano, celesta, cembalo og orgel. Han var også en mye benyttet orgelkonsulent i såvel Norge som Sverige.

Han er far til komponisten Kjell Mørk Karlsen og fløytisten Harald Karlsen.

## Verk
* *[[Jeg løfter opp til Gud min sang]]*.  Orgelsuite.
* *Til [[Alstahaug]]* (1947).  Til Petter Dass-jubileet

## Utmerkelser
* Ridder av 1. klasse av St. Olavs Orden 1963
* Oslo bys kunstnerpris 1980
* Den 4. Lindemanprisen 1981, kroner 20 000
* St. Hallvard-medaljen 1982

## Referanser
Sven Brun

**Sven Brun** (født 20. november 1812 i Bergen, død 2. mai 1894 i Oslo) var den første sokneprest i Trefoldighet menighet i Oslo. Han ble utnevnt den 22. mars 1858 og betjente embetet gjennom 36 år. Gjentatte ganger unnslo han seg å komme på valg til biskop. Den nyopprettede menighet trengte ham, og han valgte å bli i tjenesten der til sin død. 

Etter embetseksamen (1836) hadde Sven Brun virket en tid i sin fødeby dels som privatlærer, dels som personellkapellan hos sin far, stiftsprost Christen Brun (sønn av Johan N. Brun), inntil han i 1849 ble utnevnt til residerende kapellan i Store Næs, Øvre Romerike. Herfra kom han i 1851 til hovedstaden som tredjeprest ved Vår Frelsers kirke inntil han overtok Trefoldighet menighet.

Hans navn er uadskillelig knyttet til arbeidet for kirkelig reform og misjon. Ved de frivillige kirkemøter og store misjonsmøter var han gjennom en hel menneskealder stadig å se på dirigentplassen, og fellesnordiske misjonsmøter hedret ham med samme verv. Som mangeårig medlem av kommunestyret, gjorde han en særlig innsats for allmueskolen.

Han ble utnevnt ridder av St. Olavs Orden og senere forfremmet til kommandør av 1. klasse. Han ble også hedret med den svenske Nordstjerneordenen. Sven Bruns gate i Oslo sentrum er oppkalt ett ham. 

Han var gift med Johanne Marie Widing (1811&ndash;1887).

## Litteratur
* *Trefoldighetskirken i Oslo 1858-1958*: Festskrift utgitt i anledning kirkens og menighetens 100-årsjubileum
Ivar Benum

**Ivar Benum** (født 22. mai 1913, død 16. desember 1993 i Bergen) var en norsk teolog, musiker, pedagog, kjent som initiativtager til Griegakademiet sammen med Gunnar Sævig.

Født på Helgeland, flyttet han med sin folkehøgskolefar og familien til Tromsø.
Etter examen artium (1932) studerte han til cand.theol. (1938), studerte klaverspill (debut i
Universitetets Aula 1938), før han
ble engasjert ved Nesna lærerhøgskole.  Under den andre verdenskrig var han i Uppsala og ved
den norske skolen i Skottland.
Han var den første rektor ved Bergen lærerhøgskole (1953–79) og det var dennes musikklinje som ble det senere så kjente Griegakademi.
Benum var formann i Kammermusikk-foreningen, spilte ofte i kringkastingen, 
startet landslaget *Musikk i skolen*, samt var en av initiativtakerne til Rikskonsertene.

## Premier
* Kongens fortjenstmedalje i gull
* den 6. Lindemanprisen 1983

## Referanser
Ragnar Bragason

**Ragnar Bragason** (født 15. september 1971) er en islandsk filmskaper.

## Biografi
Ragnar Bragason kommer fra en stor familie og vokste opp på landet. Fra han var 16 år jobbet han på sjøen og brukte tiden til å skrive for ikke å kjede seg. Han studerte film på gymnaset ved produsenten Anna G Magnúsdottir og tok en tre måneders workshop ved New York Film Academy. 

Da han kom hjem til Island begynte han å lage små dokumentarer og personportretter som han senere solgte til TV. Hans debutspillefilm ble finansiert gjennom filmfondets årlige manuskonkurranse. Manuset hadde tittelen Fíaskó, men nykomlingen Bragason skal ha uttalt at det var resten av bidragene som var en fiasko – *"Filmmanusene her er dårlige. Dette manuset er bra."* Filmen Börn var Islands bidrag til beste fremmedspråklige film under Oscarutdelingen. Bragason har i tillegg til film og TV, jobbet med musikkvideoer, musikkrelaterte dokumentarer og reklamefilm.

## Priser og anerkjennelse
Bragasons spillefilmdebut, *[[Fíaskó]]*, mottok i 2000 juryprisen på Cairo filmfestival i tillegg til Islandsk kulturpris. Filmen var del av det offisielle utvalget på filmfestivaler som 2001 Toronto Filmfestival, Mannheim, Pusan, Göteborg, Raindance og flere.

Hans andre film, *[[Börn]]*, har høstet stor internasjonal interesse og mottok prisen for beste regi på Transilvania filmfestival i Romania i 2007, juryprisen på Courmayeur Noir filmfestival i Italia i 2006, og ble nominert til en rekke Eddapriser under den islandske filmprisutdelingen samme året. *Börn* ble listet som en av de 10 beste filmene i 2006 av nettstedet European-films.net og var del av det offisielle utvalget på blant annet San Sebastian filmfestival og Rotterdam filmfestival.

Ragnars arbeid har blitt nominert til 19 Eddapriser og har vunnet 7 ganger. Han har også vunnet priser for sitt arbeid med reklamefilm og musikkvideo og har blant annet blitt vist på kanaler som MTV og VH1.

## Utvalgt Filmografi
### Regi
* 2008 – *[[Dagvaktin]]* (TV-serie)
* 2007 – *[[Skaup]]*
* 2007 – *[[Næturvaktin]]* (TV-serie)
* 2007 – *[[Foreldrar]]*
* 2006 – *[[Börn]]*
* 2005 – *[[Stelpurnar]]* (TV-serie)
* 2004 – *[[Love Is in the Air (film)|Love Is in the Air]]* (dokumentarfilm)
* 2001 – *[[Villiljós]]* (segment: "Aumingjaskápurinn")
* 2000 – *[[Lifandi!]]* (TV-serie)
* 2000 – *[[Fíaskó]]*
* 1997 – *[[Fóstbræður]]* (TV-serie)

### Manuskript
* 2008 – *[[Dagvaktin]]* (TV-serie)
* 2007 – *[[Skaup]]*
* 2007 – *[[Næturvakti]]* (TV-serie)
* 2007 – *[[Foreldrar]]*
* 2006 – *[[Börn]]*
* 2000 – *[[Lifandi!]]* (TV-serie)
* 2000 – *[[Fíaskó]]*

### Produsent
* 2007 – *[[Foreldrar]]*
* 2006 – *[[Börn]]*

## Kilder
* Dvoted.net Ragnar Bragasons profil på nettstedet Dvoted

## Eksterne lenker
*
László Kovács

**László Kovács** er navnet til flere personer:

*László Kovács (filmfotograf) (1933&ndash;2007) var en ungarskfødt filmfotograf i Hollywood
*László Kovács (politiker) (f. 1939) er en ungarsk politiker
*László Kovács (fotballspiller) (f. 1951) er en ungarsk fotballspiller
*László Kovács (padler)
Stor kongledvergmåler

**Stor kongledvergmåler** (*Eupithecia abietaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet nord til Nordland i Norge.

## Utseende
En liten til middelsstor (vingespenn 20 – 23&nbsp;mm), slank, gråbrun måler. Den er en av de største av dvergmålerne (*Eupithecia* spp.) og er også mer kontrastrikt tegnet enn de fleste andre artene i denne slekten. **Forvingen** er lyst brun, ved roten vanligvis med et halvsirkelformet, perlekjede-aktig brunt tverrbånd. Litt innenfor midten av vingen er det en ganske stor, oval til rund, svart flekk. Midt i vingen er det et jevnbredt, kurvet, svartkantet tverrbånd, selve båndet er vanligvis litt blekere enn resten av vingen. Dette båndet er kantet med doble, hvite striper både på inner- og yttersiden, og fortsetter på bakvingen. Vingens ytre del er lysbrun med en hvit siksak-tverrstripe. **Bakvingen** er farget omtrent som forvingen.

## Levevis
Denne arten lever i barskog. Larven utvikler seg i umodne (grønne) kongler av gran, edelgran og furu. Den oppholder seg inne i konglen, men røper seg ved silketråder på overflaten og ved at ekskrementer (frass) drysser ut. De voksne målerne flyr i juni – juli.

## Utbredelse
Arten finnes i Europa og i Sibir. I Norge er den funnet nord til det sørlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia abietaria''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av kongle med larveangrep, fra Kimmo's Lep site
Ágúst Guðmundsson

**Ágúst Guðmundsson** (født 29. juni 1947 i Reykjavík) er en islandsk filmregissør.

## Biografi
Han studerte film på den nasjonale filmskolen i London, og ble uteksaminert i 1977.

Guðmundssons første spillefilm, *[[Land og synir|Land og sønner]]* ble en enorm publikumssuksess på Island. Halvparten av Islands befolkning (240&nbsp;000) så filmen. *[[Land og synir|Land og sønner]]* er kalt den første profesjonelle islandske langfilmen . *[[Land og synir|Land og sønner]]* tar opp tema om urbanisering, og forskjeller på by og land speilet gjennom bøndenes problemer i Island under depresjonen i 1930-årene. Migrasjonen fra livet på landet til bylivet i Reykjavík fremstilles romantisert, og filmen benytter lange tagninger og lange partier uten dialog.

De tre mest sette Islandske filmene per i dag stammer fra startfasen til Islandsk film. 
Ágúst Guðmundsson har regien på to av de, Land og synir(1980) og Með allt á hreinu, den tredje Óðal feðranna (1980) er det Hrafn Gunnlaugsson som står bak.

Guðmundsson har skapt filmer innen flere sjangere: historisk drama (*[[Útlaginn]]*), musikal (*[[Með allt á hreinu]]*) og politisk satire (*[[Gullsandur]]*).

I 1999 ble *[[Dansinn]]* nominert til Amandaprisen som beste nordiske spillefilm.

Guðmundsson har tidligere jobbet for islandsk TV. Nå er han direktør i BÍL, føderasjonen av islandske artister.

## Filmografi
* 1980 – *[[Land og synir|Land og sønner]]*
* 1981 – *[[Útlaginn]]*
* 1982 – *[[Með allt á hreinu]]*
* 1984 – *[[Gullsandur]]*
* 1998 – *[[Dansinn]]*
* 2001 – *[[Mávahlátur]]*
* 2004 – *[[Í takt við tímann]]*

## Referanser



## Eksterne lenker
* 
* BÍL
Rolf Bækkelund

**Rolf Bækkelund** (1925–2024) var en norsk dirigent og fiolinist. Han var bror av pianisten Kjell Bækkelund.

Bækkelund var fem år gammel da han begynte å få fiolinundervisning av fiolinisten Alf Haug. Senere fikk han undervisning av Ernst Glaser og Øivin Fjeldstad; hos Fjeldstad fikk han også timer i orkesterdireksjon. Rolf Bækkelund ble ansatt i Nationaltheatrets orkester da han var 13 år gammel. På teateret fikk han blant annet opptre for kong Haakon og dronning Maud. På skolen gikk han i klasse med den senere skulptøren Knut Steen. Som barn og ungdom turnerte Rolf Bækkelund med broren Kjell. Brødrene opptrådte også som solister på Theatercafeen samt i duett på restauranten Olympen og Nationaltheatret. 

Under andre verdenskrig gikk Rolf Bækkelund inn i motstandsarbeidet, og ble arrestert av Gestapo da han skulle levere illegale aviser. Han ble torturert en rekke ganger mens han satt i fangenskap på Victoria terrasse, som var Gestapos hovedkvarter i Norge. Etter krigen var Bækkelund et av vitnene i landssvikoppgjøret mot torturistene fra Victoria terrasse. 

Rolf Bækkelund reiste deretter til utlandet. Han bodde et par år i København, og fra 1948 studerte han i Praha, ved det tsjekkiske statlige musikkonservatoriet og ved Musikkakademiet samme sted. Han stiftet også familie i denne tiden. 

Han flyttet tilbake til Norge da han ble ansatt som leder for musikketaten i Molde i 1956. Fra 1957 til 1961 var han også leder for det prisbelønte korpset Molde Janitsjar. I 1962 flyttet han til Gjøvik, der han revitaliserte Gjøvik byorkester. I 1972 ble det åpnet en musikkskole i Gjøvik takket være Bækkelunds initiativ og arbeid. Det var også i stor grad hans fortjeneste at det i 1990 ble startet en lokal kammermusikkforening og kommunal kvartett i Gjøvik, en *sinfonietta*.

Bækkelund hadde også bakgrunn som lærer i orkesterledelse ved Østlandets musikkonservatorium og Norges musikkhøgskole, og var mye brukt som hoveddirigent i Norden, Tyskland og Tsjekkoslovakia.

## Priser og utmerkelser
* Gjøvik bys kulturpris 1979
* den 5. Lindemanprisen 1982
* Caspar-prisen 1986, delt ut av Gjøvik salgs- og reklameforening.
* Norsk Musikerforbunds hedersmedalje
* Rotary Internationals Paul Harris Fellow utmerkelse
* Kongens fortjenstmedalje i gull 1994

## Referanser
Landbruk i Rogaland

**Landbruk i Rogaland** er viktig i nasjonal sammenheng og med omtrent  sysselsatte er Rogaland det største jordbruksfylket i landet. Rogaland har også størst produksjon i landssammenheng innenfor en rekke områder som for eksempel storfekjøtt, svinekjøtt, fårekjøtt, melk, tomater og egg. Gode klimatiske forhold, et aktivt fagmiljø og lange tradisjoner er grunner for det. I fylket er det  gårdsbruk. Hovedproduksjonene er melk og kjøttproduksjon på storfe, gris og sau. I tillegg har man og en vesentlig produksjon innen fjørfehold og grønnsakproduksjon. Fylket er også et viktig fiskerifylke, både med fiskerimottak i Egersund og på fiskeoppdrett. Egersund er landets største fiskemottak. Godt og vel  tonn fisk og skalldyr ble ilandført i Rogaland i 2001, til en verdi av nærmere 500 millioner kroner. Marine Harvest har flere oppdrettsanlegg i Ryfylket og har på Hundsnes i Hjelmeland et slakteri for oppdrettslaks og kveite. Kveita vokser opp på Hjelmeland og selges under det velrenommerte merket Sterling White Halibut.

Det flate og frodige Jæren har lenge vært sentralt i jordbruk og det var her man først startet med jordbruk etter forrige istid. Jordbruksarealet er ca.  dekar der omtrent halvparten blir brukt til gressproduksjon for høsting og vel  dekar er innmarksbeite. Cirka  dekar blir brukt til grønnsakproduksjon på friland og til potetdyrking. Vel  dekar blir brukt til hovedsakelig korn, men og noen oljevekster. Dette utgjør omtrent  av hele jordbruksarealet i Norge.

Det er liten tvil om at det er Jæren som er fylkets viktigste jordbruksområde, og rundt  av den totale jordbruksproduksjonen i fylket blir utført i de åtte jærkommunene. Resten er ganske likt fordelt mellom de andre regionene i fylket med ca.  i Ryfylke og i Nord-Rogaland og om lag  i Dalane. Innen tomatdyrking har Rogaland mer enn 80 prosent av landets veksthusareal. 

Landbruket i Rogaland har omtrent  årsverk som er direkte knyttet til primærproduksjon. Dette legger grunnlaget for en verdiskapning på hele 2,5 til 3 milliarder kroner. I tillegg kommer verdiskapningen tilknyttet foredlingsvirksomhet slik som meieri, slakteri og liknede på omtrent 14 milliarder kroner. Dette fører til at landbruket i fylket er den største næringsgrenene etter oljeindustrien.

## Dyrehold
Dyreholdet fordeler seg slik:
* Melkekyr          
* Slaktegriser      
* Vinterfora sau    
* Verpehøns         
* Slaktekylling     

Rogaland står for ca.  av melkeproduksjonen og ca.  av eggproduksjonen i landet. Totalt innenfor dyrehold står man for  av landsgjennomsnittet. Innen planteproduksjonen er fylket også viktig  av agurkene i Norge kommer fra Rogaland. Randaberg kommune er store på persilleproduksjon, noe kommunen nesten har hele landets produksjon av. 

## Referanser
Jan Eilef Rivelsrud

**Jan Eilef Rivelsrud** (1940–2019) var en norsk forretningsmann. Han grunnla i 1975 hotell- og restaurantkjeden Rica Hotels sammen med sin svoger prins Carl Bernadotte. Navnene Rivelsrud og Carl ble til firmanavnet Rica. Rica var lenge Norges største hotellkjede og drev 76 hoteller i Norge og Sverige. Kjeden besto blant annet av Nordkapphallen, Ishavshotellet i Tromsø, Rica Holmenkollen Park Hotel og Grand Hotel i Oslo. Rivelsrud var styreleder i Rica Hotels til 2011. Rica Hotels ble kjøpt opp av Scandic Hotels i 2014. 

Rivelsrud ble i 2006 utnevnt til ridder av 1. klasse av St. Olavs Orden for sin innsats for norsk næringsliv.

Prinsesse Kristine Bernadotte (1932–2014) var hans eldre søster.

## Referanser




## Eksterne lenker
*
Per Rønnevig

**Per Rønnevig** (1944–2021) var en norsk seilskute- og skoleskipsforkjemper. Rønnevig var fra 1983 til 2006 styreleder i stiftelsen Seilskipet Christian Radich, og ledet arbeidet med å skaffe finansiering av skoleskipet.

I yngre år arbeidet han som journalist i Fædrelandsvennen, Vårt Land og i bildebladet Nå. Rønnevig var også leder av Eksportrådets kontor i Stockholm i tre år. Etter hvert etablerte han kommunikasjonsbyrået Stayer.

Kong Harald utnevnte 24. oktober 2006 Rønnevig til ridder av 1. klasse av St. Olavs Orden «for hans innsats for norske skoleskip».

## Referanser
Bernhard Christian Jenssen

**B. Christian Jenssen** (født 30. november 1936, død 2. april 2020) var en norsk næringslivsleder som i en periode fra 1989 var direktør for Nationaltheatret. Etter eksamen artium i 1956 tok han befalsskolen for feltartilleriet før han begynte på Bedriftsøkonomisk Institutt. Etter eksamen derfra begynte han i 1968 som disponent i Morgenbladet. Han har også vært disponent i Autoriserte Reklamebyråers Forening og i Norsk Telegrambyrå fra 1980 til 1989. Etter tiden på Nationaltheatret ble han leder i Asker Næringsråd, en stilling han hadde i 10 år til han gikk av med pensjon i 2006. I den stillingen var det en viktig oppgave å kjempe for ny E-18 gjennom Asker kommune.

## Kilder
* Hvem Hva Hvor 1990 ISBN 82-516-1267-5

## Eksterne lenker
* Jenssen takker av – Artikkel i Budstikka 12. mai 2006
Svein Simonsen

**Svein Simonsen** (født 11. januar 1936 i Tromsø) er en norsk medisiner. Han er tidligere seksjonsoverlege ved Hjertemedisinsk avdeling ved Rikshospitalet. 

Simonsen avla i 1960 medisinsk embetseksamen ved Universitetet i Bergen. I 1978 tok han den medisinske doktorgrad ved Universitetet i Oslo. Etter endt utdannelse arbeidet Simonsen fram til 1970 som lege ved ulike fylkeskommunale sykehus. Han begynte i 1970 ved Rikshospitalet i Oslo, der han begynte å spesialisere seg i hjertemedisin. I resten av sitt virke som lege har Simonsen viet seg til hjertesykdommer. Han har vært en ledende skikkelse innen hjertetransplantasjoner i Norge. Simonsen utførte, sammen med Tor Frøysaker, Odd Geiran og Harald Lindberg, i 1983 den første hjertetransplantasjonen i Norden.
 
I 2004 mottok Geiran Nasjonalforenings hjertepris, sammen lege og professor Odd Geiran. Simonsen ble i 2006 av kongen utnevnt til utnevnt til ridder av 1. klasse av St. Olavs Orden for sin innsats innen kardiologi.

## Referanser


## Eksterne lenker
* Marit Skatvedt: Svein Simonsen legen med det store hjertet, *Organet*, nr. 1, 2006, s. 4-5.
Paulus’ plass (Oslo)

**Paulus’ plass** (1–5, 2–6) er en beplantet plass på Grünerløkka i Oslo. Den er 4,4 dekar stor og omkranser Paulus kirke. Paulus' plass er også betegnelsen på to kvartallange gater, ei på hver side av kirka, mellom Markveien og Thorvald Meyers gate. 

Paulus' plass inngår i verneområdet Birkelunden kulturmiljø. 

## Paulus kirke
I parken ligger Paulus kirke med adresse Thorvald Meyers gate 31, oppført 1889–92, arkitekt Henrik Bull. Bak kirka er det en liten lekeplass. Foran kirka, på andre sida av Thorvald Meyers gate, ligger parken Birkelunden.


Paulus kirke Oslo.jpg|Paulus kirke
Paulus kirke - 2011-09-25 at 13-52-49.jpg|Kirka sett vestfra
Paulus kirke Oslo 2022-08-17 05.jpg|Bassenget vest for kirka
Alteret i Paulus kirke.jpg|Alteret i Paulus kirke


## Sør for Paulus kirke


Thorvald Meyers gate 33B Paulus kirke til høyre.jpg|Thorvald Meyers gate 33B (Frithjof Aslesen, 1891)
Oslo Paulus plass 1 IMG 2870.jpg|Paulus’ plass 1 (Carl Konopka, 1887)
Oslo Paulus plass 2 IMG 2869.jpg|Paulus’ plass 2 (Carl Konopka, 1887)
Oslo Paulus plass 3 IMG 2868.jpg|Paulus’ plass 3 (Carl Konopka, 1887)
Seilduksgata 6 (2024).jpg|Seilduksgata 6 (Anselm Liljeström, 1889)


## Nord for Paulus kirke


Markveien 6 - 2011-09-25 at 13-57-41.jpg|Markveien 6 (Anselm Liljeström, 1892)
Paulus' plass 4 - 2011-09-25 at 13-58-11.jpg|Paulus’ plass 4 (Rudolf Haeselich)
Paulus' plass 5.jpg|Paulus’ plass 5 (Anselm Liljeström)
Paulus' plass 6.jpg|Paulus’ plass 6 (Ingvar Hjorth)
Thorvald Meyers gate 27 - 2011-09-25 at 14-07-42.jpg|Thorvald Meyers gate 27 (Ingvar Hjorth, 1888)


## Referanser


## Litteratur
* 
	
## Eksterne lenker
* 
*   oslobilder.no - søk på paulus plass for bilder av plassen (besøkt 3. april 2011)
Rovers

**Rovers** kan vise til flere fotballklubber:

*Blackburn Rovers (England)
*Bristol Rovers (England)
*Bromsgrove Rovers (England)
*Doncaster Rovers (England)
*Tranmere Rovers (England)

*Albion Rovers (Skottland)
*Raith Rovers (Skottland)

## Se også
*Rover, britisk bilmerke
*Land Rover, britisk bilmerke
Logojet

**Logojet** er vanligvis et  passasjerfly med heldekkende reklame malt på flyet. 

Når et fly utstyres med heldekkende reklame, vanligvis for en konsumvare eller et produkt, f.eks et tjenesteytende firmas produkt blir flyets ordinære bemaling «livery» med selskapets navn og logo fjernet fra skroget,og flyet blir malt eller påsatt decaler med et reklamebudskap. 
Logojet kan også være reklame for et sportslig  eller kulturelt arrangement. Også flyselskapet selv kan benytte seg av logojet som egenreklame til å promotere egne ruter til feriesteder o.l.

I Norge er det i forste rekke Norwegian som har logojets i sin flåte.

Bildene eller tegningene på en logojet blir fremstilt ved hjelp av laserskrivere som skriver på meterbrede selvklebende papir eller transparent folie.
## Eksterne lenker
*  Gallery of logojets hos Airliners Net
* Acta kapitalforvaltning - logojet fra Norwegian
* Egenreklame for Norwegian
* Norwegians første logojet. Forsikringsreklame for Silver
* Widerøe Dash 8 med reklame for TINE
Maksim Afinogenov

**Maksim Sergejevitsj Afinogenov** (russisk: Максим Сергеевич Афиногенов; født 4. september 1979 i Moskva) er en russisk ishockeyspiller. Han har siden 1999–00-sesongen spilt for  Buffalo Sabres i National Hockey League (NHL).

## Karriere
Maksim Afinogenov var en forward for HC Dynamo Moskva i den russiske ligaen i fire sesonger. Han ble drafted som nummer 69 av Buffalo Sabres i 1997 utgaven av NHL Entry Draft og deretter spilte han 15 kamper på én sesong (1999–2000) med sitt lag i American Hockey League, Rochester Americans. Tidlig i 2002-03 sesongen, led han av en hjernerystelse, og spilte bare 35 kamper. Han lagde sitt første hat-rick den 31. desember 2003 i HSBC Arena. Hans beste sesong hittil var i 2005-06, da han lagde 22 mål og 73 poeng. Afinogenov er kjent som en av de raskeste skøyteløperen i National Hockey League.

Afinogenov var på det russiske laget som vant bronsemedalje i Salt Lake City og spilte for Russland igjen i 2006 da det ble 4 plass i Vinter-OL i Torino, Italia i 2006. Under 2004-05 NHL lockout, spilte Afinogenov igjen for HC Dynamo Moskva, og returnerte deretter til Buffalo Sabres når NHL ble gjenopptatt i 2005.

## Karrierestatistikk
**Seriespill**

## Referanser


## Eksterne lenker
*
Dhar (distrikt)

**Dhar** (hindi: धार जिला) er et distrikt i den indiske delstaten Madhya Pradesh. Distriktets hovedstad er Dhar. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 18,91 % av befolkningen.

Barn i alderen 0 til 6 år utgjorde 15,99 % i 2011 mot 19,46 % i 2001. Antallet jenter i den alderen per tusen gutter er 913 i 2011 mot 943 i 2001. 

## Referanser


## Eksterne lenker
*
United (andre betydninger)

**United** kan vise til:
__NOTOC__
## Film

*United, en norsk film

## Virksomheter
* United Airlines

## Musikk
* United (band)

## Fotballklubber

Flere fotballklubber, særlig i Storbritannia. Betegnelse «*united*» («forente») henspiller på at klubben er en sammenslåing av to eller flere tidligere klubber.

### England

*Boston United
*Carlisle United
*Cambridge United
*Colchester United
*Hartlepool United
*Hereford United
*Leeds United
*Maidstone United
*Manchester United
*Newcastle United
*Norwich United
*Oxford United, opprinnelig kalt Headington United
*Peterborough United
*Rotherham United
*Scunthorpe United
*Sheffield United
*Southend United
*Torquay United
*United of Manchester
*West Ham United

### Skottland
*Airdrie United (Skottland)
*Ayr United (Skottland)
*Dundee United (Skottland)

### Andre land

*Tampere United (Finland)
*D.C. United (USA)
Lord Lyon King of Arms

**Lord Lyon King of Arms** er statsheraldiker og den lavest rangerte riksembedsmann i Skottland. Han er den offisielle faginstans med ansvar for å regulere heraldikken i Skottland. Han er dommer for Lyon Court, den eldste heraldiske domstol som fortsatt er i funksjon. Lord Lyon King of Arms tildeler nye våpenskjold til personer eller organisasjoner, og bekrefter krav på eksisterende våpenskjold ut ifra stamtavler. Han er også ansvarlig for skotske offisielle statsseremonier.

## Liste over personer som har innehatt embetet
* Alexander Nairne (1437–1450)
* Duncan Dundas (1450–1490)
* Henry Thomson (1504–1512)
* William Cumyng (1512–1530)
* David Lyndsay (1530–1535)
* Robert Forman (1535–1567)
* William Stewart (1567–1568)
* David Lindsay of Rathillet (1568–1591)
* David Lindsay of the Mount (1591–1621)
* Jerome Lindsay (1621–1630)
* James Balfour, 1st baronet of Denmilne and Kinnaird (1630–1658)
* James Campbell (1658–1660)
* Gilbert Stewart (1660)
* Alexander Dundas (1660–1663)
* Charles Erskine (1663–1677)
* Alexander Erskine (1677–1726)
* Alexander Brodie of that Ilk (1727–1754)
* John Hooke-Campbell (1754–1796)
* Robert Hay-Drummond (1796–1804)
* Thomas Hay-Drummond (1804–1866)
* George Burnett (1866–90)
* James Balfour Paul (1890–1927)
* George Swinton (1927–1929)
* Francis James Grant (1929–1945)
* Thomas Innes of Learney (1945–1969)
* James Monteith Grant (1969–1981) 
* Malcolm Innes of Edingight (1981–2001)
* Robin Orr Blair (2001–2008)
* David Sellar (2008–2014)
* Joseph John Morrow (2014–)

## Litteratur
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *[[heraldikk|Heraldry]] - Customs, Rules and Styles*, Dorset 1981
* Elizabeth Roads: «The History behind the Lyon King of Arms Act 1672», *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences*, Oslo 2014, utgitt av Slektshistorisk forlag i 2015, side 327 ff.

## Eksterne lenker
*
Town

**Town** kan vise til:

*En betegnelse på byer i engelsktalende land, se bystatus

Mange fotballklubber fra byer med status som *town*, særlig i England:
*Aldershot Town
*Cheltenham Town
*Crawley Town
*Grimsby Town
*Halifax Town
*Huddersfield Town
*Ipswich Town
*Luton Town
*Macclesfield Town
*Mansfield Town
*Northampton Town
*Shrewsbury Town
*Swindon Town
*Walsall Town
*Worksop Town
*Yeovil Town
Løvhyttefesten

**Løvhyttefesten** (hebraisk סֻכּוֹת *sukkót* eller סוּכּוֹת *sukkōt*) er en jødisk høytid som varer i syv dager fra den 15. tisjré. Høytiden er delvis en innhøstingsfest og dels til minne om israelittenes opphold i ødemarken etter flukten fra Egypt da de bygde seg hytter av løv og kvist til midlertidig husly. Dessuten er det i glede over *[[Tora|Toráen]]*.

## Sukkáen, eller løvhytten
Sentralt under løvhyttefesten står *sukkáen*, eller hytten. Det er en liten, ikke permanent hytte oppført særskilt for festen og revet ned når festen er over. I rabbanittisk jødedom er det et krav at taket skal være glissent nok til at man kan se stjernene gjennom taket når man sitter i hytten. Det er betraktet som *misvá* å spise sine måltider i hytten under festen.

## Luláben, eller palmegreinen
En *luláb* er strengt sagt en palmegrein, men ordet blir også benyttet om bunten som inneholder en palmegrein, to pil- eller seljekvister og tre greiner av myrte. Disse, sammen med sitrusfrukten *etróg* (cedrat), utgjør «de fire slagene». Det er en *misvá* å holde disse fire slagene i hendene og riste dem mot de fire himmelretningene, og dessuten holde dem opp-ned under løvhyttefesten.

## Løvhyttefesten i Det gamle Testamente
Det finnes omfattende referanser til løvhyttefesten i *[[Det gamle testamente]]*. I de eldre tekstkalendrene finnes det påbud om å feire en innhøstingsfest (Tredje Mosebok 23:16; Andre Mosebok 34:22), og i yngre tekster finnes det omfattende instruksjoner for hvordan disse festene skal gjennomføres (Tredje Mosebok 23:33-43; Fjerde Mosebok 29:12-38; Femte Mosebok 16:13-15; Esekiels bok 45:25). Også i den fortellende teksten (Nehemjas bok 8:13-18) gjøres det rede for teksten. I Første Kongebok 8; Andre Krønikebok 5; Esras bok 3:1-4 og Sakarjas bok 14:16 blir løvhyttefesten benyttes som innvielsesfest for tempel eller alter. Det er kun i den greske Septuagintaversjonen av *[[Salme 29]]* at løvhyttefesten blir nevnt eksplisitt. Men innholdsmessig stemmer den godt overens med *[[Salme 81]]*. I senere lesetradisjon ble Salme 113-118 – det såkalte «Egyptiske hallel» – lest i forbindelse med løvhyttefesten, men man vet ikke hvor gammel denne tradisjonen er.

Det hevdes av forskere at folk bodde i løvhytter under innhøstningen i de gamle jordbruksområdene i Israel Det ble i denne sammenheng feiret en innhøstningsfest som trolig er svært gammel. Men denne tradisjonen synes å ha blitt vesentlig endret ca. 500 f. Kr. av Nehemja og de andre hjemvendte fra eksilet i Babylon.

Dette tyder på at tradisjonen med å bygge løvhytter i Jerusalem, og å minnes flukten fra Egypt under denne festen fikk sin form i denne perioden. Før dette hadde sannsynligvis festen en noe annen karakter.

## Referanser


## Eksterne lenker
*
Olderfjorden (Kvænangen)

**Olderfjorden** (nordsamisk: *Dorskevuotna*) er en fjordarm av Kvænangen i Kvænangen kommune i Troms. Fjorden har innløp mellom Coangagáddi i nord og Nersokkodden i sør og strekker seg 4,5 kilometer nordøstover til Olderfjord i botn av fjorden.

Like utenfor Olderfjorden ligger den lille bygda Bukta. Det går vei mellom de to bygdene, men de er uten veiforbindelse til resten av kommunen. Fjorden er omgitt av høye fjell. På nordsida ligger Nakkefjellet (748&nbsp;moh) og Sukkertoppen (714&nbsp;moh). På sørsida ligger Middagsfjellet (392&nbsp;moh) og Nærsokk (526&nbsp;moh).

## Referanser
Taylor Hicks

**Taylor Reuben Hicks** (født 7. oktober 1976) er en amerikansk sanger som vant den femte sesongen av *[[American Idol]]* i 2006.

## Liv og virke
### Utdannelse
Taylor ble uteksaminert fra Hoover High School i 1995. Han spilte baseball, fotball og basketball mens han gikk på high school. Han studerte så handel og journalistikk på Auburn University, men gikk lei og sluttet etter tre år.

### Musikkarrière
Taylor begynte som profesjonell musiker i slutten av tenårene, og turnerte i sørøstdelen av USA i en årrekke. Han ga ut to musikkalbum i denne tiden på eget forlag. 

#### American Idol
Taylor prøvesang for *American Idol* i Las Vegas i Nevada 10. oktober 2005. Han gikk videre med Simon Cowell sin stemme mot seg. 10. mai 2006 ble det klart at Taylor var blant de siste tre i finalen sammen med Katharine McPhee og Elliott Yamin. Han vant finalen 24. mai 2006, med McPhee på andreplass. Finalen ble sett av 200 millioner TV-seere. I en alder av 29 år var han den eldste som har vunnet *American Idol*. Det selvtitulerte debutalbumet han ga ut etter *Idol* solgte til platinaplate, med over 700&nbsp;000 eksemplarer.

## Diskografi
* 1997: *In Your Time* (konsertalbum)
* 2005: *Under the Radar* (konsertalbum)
* 2006: *Taylor Hicks* (studioalbum)
* 2008: *Early Works* (samlealbum)

## Referanser


## Eksterne lenker
* 
* 
* 
* Offisiell Taylor Hicks Fan Club 
* Taylor Hicks hos MySpace